cyanic-selkie/wikianc huggingface dataset:
কাইজার ভিলহেল্ম সোসাইটি
সংবিধান
জার্মানির অভ্যন্তরীণ ও বাহ্যিক বিভিন্ন উৎস থেকে অর্থ উত্তোলন করা হয়। বিভিন্ন ব্যক্তি, শিল্পপ্রতিষ্ঠান এবং জার্মান বিজ্ঞান সমিতি (নটগেমেইনশাফট ডার ডিউশেন উইসেনশাফট) এগুলোর মধ্যে ছিল অন্যতম।
বাহ্যিক উৎসগুলোর মধ্যে উল্লেখযোগ্য ছিল রকফেলার ফাউন্ডেশন। প্রতি বছর এটি শিক্ষার্থীদের তাদের পছন্দমত প্রতিষ্ঠানে অধ্যয়নের জন্য এক বছর মেয়াদী বৃত্তি প্রদান করত। এর মধ্যে অনেক ছাত্রই জার্মানিতে পড়াশোনা করত।
কাইজার ভিলহেল্ম সোসাইটির অধীন প্রতিষ্ঠানগুলো প্রথম ও দ্বিতীয় বিশ্বযুদ্ধে অস্ত্র গবেষণা, পরীক্ষা-নিরীক্ষা ও উৎপাদনের সাথে সম্পৃক্ত ছিল। প্রথম বিশ্বযুদ্ধের সময় ফ্রিৎস হেবারের নেতৃত্বে বিজ্ঞানীরা সম্মুখসমরে প্রয়োগের জন্য বিষাক্ত গ্যাস ব্যবহারের সূচনা করেন। বিষাক্ত গ্যাসের ব্যবহার আন্তর্জাতিক আইনের চূড়ান্ত লঙ্ঘন ছিল।
দ্বিতীয় বিশ্বযুদ্ধের পরে
দ্বিতীয় বিশ্বযুদ্ধের পরে কাইজার ভিলহেল্ম সোসাইটির অধীনস্থ প্রতিষ্ঠানগুলোর বার্লিনভিত্তিক কার্যক্রম বন্ধ হয়ে যায়। গটিঙেন শহরে অবস্থিত বায়ুগতিবিদ্যা ইনস্টিটিউটে সমিতির কার্যক্রম পরিচালিত হতে শুরু করে। ১৯৪৫ সালের ১৪ এপ্রিল অ্যালবার্ট ভোগলারের আত্মহত্যার পরে এনর্স্ট টেলেশো সভাপতির দায়িত্ব পালন করেন। এ সময় ম্যাক্স প্লাংক মাগদেবুর্গ থেকে গটিঙেন শহরে আগমন করেন। প্লাংক ১৬ মে সভাপতির দায়িত্ব গ্রহণ করেন। যতদিন পর্যন্ত পরিচালনা পর্ষদ নতুন সভাপতি বাছাই না করে, ততদিন পর্যন্ত প্লাংকের দায়িত্ব পালন করার কথা ছিল। পরিচালনা পর্ষদ অটো হান-কে নতুন সভাপতি নির্বাচিত করে। মিত্রশক্তি অটো হানকে আটকে রেখেছিল। হান প্রথমে দায়িত্ব গ্রহণে অনীহা প্রকাশ করলেও মুক্তি পাওয়ার তিন মাস পরে বাকিদের পীড়াপীড়িতে সভাপতির দায়িত্ব গ্রহণ করেন। ১৯৪৬ সালের ১১ জুলাই যুক্তরাষ্ট্রের সামরিক কার্যালয় সংস্থাটি বিলুপ্ত ঘোষণা করে।
হলোকাস্ট
দ্বিতীয় বিশ্বযুদ্ধের সময় নাৎসি কনসেন্ট্রেশন ক্যাম্পে ইহুদি, রাজনৈতিক প্রতিপক্ষ, বামপন্থী ও বিভিন্ন অপরাধে অভিযুক্তদের উপর সংঘটিত ভয়াবহ গণহত্যা হলোকাস্ট নামে পরিচিত। এই হলোকাস্টের সঙ্গে কাইসার ভিলহেল্ম সোসাইটির উল্লেখযোগ্য সম্পৃক্ততা রয়েছে। এর অধীনস্থ প্রত্নতাত্ত্বিক ও মানব বংশগতিবিদ্যা ইনস্টিটিউটের সদস্যদের (বিশেষত অটমার ভন ভারশুসার) আউশভিটজ কনসেন্ট্রেশন ক্যাম্পে মৃত্যুবরণ করা ইহুদিদের দেহ কিংবা দেহের খণ্ডিত অংশ প্রদান করা হত। তাঁরা এসব দেহের অঙ্গ-প্রত্যঙ্গ বৈজ্ঞানিক পরীক্ষা-নিরীক্ষার কাজে ব্যবহার করতেন। তাঁর ছাত্র ড.জোসেফ মেঙ্গেলে অনেক সময় গবেষণার কাজে ভারশুসারকে "মানব গিনিপিগ" সরবরাহ করতেন। ভারশুসার যমজ পরীক্ষায় অন্যতম বিশেষজ্ঞ ছিলেন। ইহুদি যমজদের চোখের রং কিংবা ব্যক্তিগত বৈশিষ্ট্য নিয়ে ভারশুসার বিস্তারিত গবেষণা করেছেন। যখন আমেরিকান সেনাবাহিনী ইনস্টিটিউট-টি ঘিরে ফেলে, তখন এর সভাপতি নাৎসি সমর্থক ও শিল্পপতি অ্যালবার্ট ভোগলার আত্মহত্যা করেন।
ভিসায়ন ধনেশ
ভিসায়ন ধনেশ (Penelopides panini) হল একরকমের ধনেশ প্রজাতির পাখি। এদের প্রধান বাসস্থান হল অতিবৃষ্টি অরণ্য। এরা প্রধানত ফিলিপাইন দ্বীপপুঞ্জের অধিবাসী। প্রধান প্রধান দ্বীপগুলোর মধ্যে পড়ে পানায়, নেগ্রোস, গুইমারাস এবং আগে ছিল টিয়াকো ইত্যাদি। ফিলিপাইনের অন্যান্য প্রজাতির ধনেশগুলোও এদের উপজাতি ছিল আগে কিন্তু বর্তমানে তারা আলাদা হয়ে গেছে।
.কেআর
.কেআর হল কোরিয়া প্রজাতন্ত্রের (দক্ষিণ কোরিয়া) ইন্টারনেট কান্ট্রি কোড টপ-লেভেল ডোমেইন (সিসিটিএলডি)।
সেপ্টেম্বর ২০০৬ থেকে, সরাসরি .কেআর এর অধীনে ডোমেইন নাম নিবন্ধন করা শুরু হয় (যদিও এটি বর্তমানে শুধুমাত্র আন্তর্জাতিক ডোমেন নামের জন্যই সম্ভব)।
২০১১ সালে দক্ষিণ কোরিয়ার জন্য একটি নতুন শীর্ষ-স্তরের ডোমেন নিবন্ধিত হয়েছিল, যা স্থানীয় ভাষায় একটি ডোমেন নাম করার উদ্দেশ্যে চালু হয়েছিল।
ফিলিপ সিমোর হফম্যান
থাম্ব|২০১১ সালের অক্টোবরে প্যারিসে হফম্যান
ফিলিপ সিমোর হফম্যান (২৩ জুলাই ১৯৬৭ - ২ ফেব্রুয়ারি ২০১৪) ছিলেন একজন মার্কিন অভিনেতা, পরিচালক ও প্রযোজক। তিনি পার্শ্ব ও চরিত্র অভিনেতা হিসেবে তার বিচিত্রধর্মী কাজের জন্য সুপরিচিত। তিনি ১৯৯০-এর দশকের শুরু থেকে ২০১৪ সাল তার মৃত্যু পর্যন্ত অসংখ্য চলচ্চিত্র, টেলিভিশন ও মঞ্চনাটকে অভিনয় করেছেন। চলচ্চিত্রে তার কাজের স্বীকৃতি হিসেবে তিনি একটি করে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কার অর্জন করেন।
কিশোর বয়সেই মঞ্চনাটকে আকৃষ্ট হয়ে হফম্যান নিউ ইয়র্ক বিশ্ববিদ্যালয়ের টিশ স্কুল অব দ্য আর্টসে অভিনয় বিষয়ে পড়াশুনা করেন। তিনি ১৯৯১ সালে ল অ্যান্ড অর্ডার টেলিভিশন ধারাবাহিকে অভিনয়ের মধ্য দিয়ে পর্দায় কর্মজীবন শুরু করেন এবং ১৯৯২ সাল থেকে চলচ্চিত্রে কাজ করা শুরু করেন। তিনি বুগি নাইটস (১৯৯৭), হ্যাপিনেস (১৯৯৮), প্যাচ অ্যাডামস (১৯৯৮), দ্য বিগ লেবভ্‌স্কি (১৯৯৮), ম্যাগনোলিয়া (১৯৯৯), দ্য ট্যালেন্টেড মিস্টার রিপলি (১৯৯৯), অলমোস্ট ফেমাস (২০০০), পাংক-ড্রাংক লাভ (২০০২), ও অ্যালং কেম পলি (২০০৪) ছবিতে পার্শ্ব ভূমিকায় অভিনয় করে খ্যাতি অর্জন করেন। তিনি মাঝে মাঝে কেন্দ্রীয় চরিত্রেও কাজ করেন। ক্যাপোটি (২০০৫) ছবিতে লেখক ট্রুম্যান ক্যাপোটি চরিত্রে অভিনয় করে তিনি শ্রেষ্ঠ অভিনেতা বিভাগে একাডেমি পুরস্কারসহ একাধিক পুরস্কার অর্জন করেন। তার কর্মজীবনের ব্যপ্তি বিস্তৃত হতে থাকে এবং তিনি চার্লি উইলসন্‌স ওয়ার (২০০৭) ছবিতে সিআইএ অফিসার, ডাউট (২০০৮) ছবিতে পেডোফিলিয়ার জন্য অভিযুক্ত যাজক, ও দ্য মাস্টার (২০১২) ছবিতে সায়েন্টোলজি-ধরনের আন্দোলনের নেতা চরিত্রে অভিনয় করে আরও তিনটি একাডেমি পুরস্কারের মনোনয়ন লাভ করেন।
১৯৯৫ সালে তিনি অফ-ব্রডওয়ে লাবাইরিন্থ থিয়েটার কোম্পানিতে যোগ দেন। সেখানে তিনি মঞ্চনাটক পরিচালনা ও প্রযোজনার পাশাপাশি অসংখ্য নাটকে অভিনয় করেন। ব্রডওয়েতে ট্রু ওয়েস্ট (২০০০), লং ডেস জার্নি ইনটু নাইট (২০০৩) ও ডেথ অব আ সেলস‌ম্যান (২০১২) মঞ্চনাটকে অভিনয় করে তিনি তিনবার টনি পুরস্কারে মনোনীত হন।
কর্মজীবন
২০০৯ সালে মঞ্চে হফম্যান পিটার সেলার্সের ভবিষ্যতব্য মঞ্চনাটক ওথেলো-এ আইয়াগো চরিত্রে অভিনয় করেন। এতে নাম ভূমিকায় অভিনয় করেছিলেন জন অর্টিজ। এই কাজটি মিশ্র প্রতিক্রিয়া লাভ করে। দ্য নিউ ইয়র্ক টাইমস-এর মঞ্চ সমালোচক বেন ব্র্যান্টলি "ধৈর্যচ্যুতি ঘটানো ভুল বুঝানো নির্মাণ" বলে অভিহিত করে বলেন যখন হফম্যান অন্যদের আত্মবিনাশের দিকে ধাবমান করছিলেন, তিনি অকৃত্রিম ও অগ্নিশর্মা হয়ে সবকিছু বিনষ্ট করার নিকটে চলে আসার প্রচেষ্টা করছিলেন। হফম্যান প্রথমবারের মত ক্লেমেশন চলচ্চিত্র ম্যারি অ্যান্ড ম্যাক্স-এ কণ্ঠ দেন, তবে চলচ্চিত্রটি শুরুতে মার্কিন যুক্তরাষ্ট্রে মুক্তি দেওয়া হয়নি। তিনি নাম চরিত্র অ্যাসপারগারের লক্ষণে আক্রান্ত নিউ ইয়র্কের বাসিন্দা ম্যাক্সের ভূমিকায় কণ্ঠ দেন, অন্যদিকে অপর নাম চরিত্র তার কলম বন্ধু অস্ট্রেলীয় তরুণী ম্যারির ভূমিকায় কণ্ঠ দেন টনি কোলেট। হফম্যান এরপর অ্যানিমেশনে আবার কাজ করেন, এইবার তিনি শিশুতোষ অনুষ্ঠান আর্থার-এর একটি পর্বে কণ্ঠ দেন এবং অ্যানিমেটেড অনুষ্ঠানে সেরা অভিনয় বিভাগে একটি ডেটাইম এমি পুরস্কারের মনোনয়ন লাভ করেন। এই বছরে এরপর তিনি রিচার্ড কার্টিসের ব্রিটিশ হাস্যরসাত্মক দ্য বোট দ্যাট রকড (পাইরেট রেডিও নামেও পরিচিত) চলচ্চিত্রে একজন ব্রাস মার্কিন ডিস্ক জকি চরিত্রে বিল নাইয়ি ও রিস ইফান্সের সাথে অভিনয় করেন। এছাড়া তিনি রিকি জারভেজের দি ইনভেনশন অব লাইং-এ বারটেন্ডার চরিত্রে ক্ষণিক চরিত্রে অভিনয় করেন।
কে এম আনোয়ারুল ইসলাম
কে এম আনোয়ারুল ইসলাম বাংলাদেশ জাতীয়তাবাদী দলের রাজনীতিবিদ। তিনি বিলুপ্ত পাবনা-১০ ও পাবনা-৩ (চাটমোহর-ভাঙ্গুড়া-ফরিদপুর) আসনের সাবেক সাংসদ । তিনি ১৯৭৯ সালে ১ম বার ও ২০০১ সালের নির্বাচনে ২য় বারসংসদ সদস্য নির্বাচিত হয়ে ছিলেন।
জন্ম ও প্রাথমিক জীবন
কে এম আনোয়ারুল ইসলাম পাবনা জেলার চাটমোহর উপজেলায় জন্মগ্রহণ করেন।
রাজনৈতিক ও কর্মজীবন
কে এম আনোয়ারুল ইসলাম বাংলাদেশ জাতীয়তাবাদী দলের কেন্দ্রীয় নির্বাহী কমিটির সদস্য ও চাটমোহর উপজেলা বিএনপির সভাপতি। তিনি ১৯৭৯ সালে রাষ্ট্রপতি জিয়াউর রহমানের সময়ে বিলুপ্ত পাবনা-১০ আসনে ১ম বার সংসদ সদস্য ছিলেন। এর পর ১৯৮৫ ও ১৯৯০ সালে পরপর দুইবার চাটমোহর উপজেলা পরিষদের নির্বাচিত চেয়ারম্যান হিসেবে দায়িত্ব পালন করেন। ২০০১ সালের অষ্টম জাতীয় সংসদ নির্বাচনে বিএনপি থেকে ২য় বার সংসদ সদস্য নির্বাচিত হন। ২০১৮ সালের নির্বাচনে অংশ নিয়ে পরাজিত হন তিনি।
ভালোবাসা
ভালোবাসা একটি মানবিক অনুভূতি এবং আবেগকেন্দ্রিক একটি অভিজ্ঞতা। বিশেষ কোন মানুষের জন্য স্নেহের শক্তিশালী বহিঃপ্রকাশ হচ্ছে ভালোবাসা। ভালোবাসাকে বিভিন্ন দৃষ্টিকোণ থেকে ভাগ করা যায়। যেমন একজন মায়ের ভালবাসা একজন সঙ্গীর ভালবাসা থেকে আলাদা, যা আবার খাবারের প্রতি ভালবাসা থেকে ভিন্ন। সাধারণত, ভালোবাসা বলতে একটি তীব্র আকর্ষণ এবং মানসিক সংযুক্তির অনুভূতিকে বোঝায়। ভালোবাসাকে ইতিবাচক এবং নেতিবাচক উভয়ই মনে করা হয়। এর গুণগুলো মানুষের উদারতা, সহানুভূতি এবং স্নেহের প্রতিনিধিত্ব করে যেমন অন্যের ভালোর জন্য নিঃস্বার্থ থাকা এবং উদ্বেগ প্রকাশ করা । এর বিপরীতে আছে নৈতিক ক্রুটি,অহংকার,স্বার্থপরতা,আত্ম-প্রেম এবং অহংবোধ যা মানুষকে এক ধরণের উন্মাদনা, আবেশ বা সহনির্ভরতার দিকে নিয়ে যেতে পারে। ভালোবাসা অন্যান্য মানুষ, নিজের বা প্রাণীদের প্রতি সহানুভূতিশীল এবং স্নেহপূর্ণ কাজকে বর্ণনা করতে পারে। এটি বিভিন্নভাবে আন্তঃব্যক্তিক সম্পর্কের একটি প্রধান সহায়কের ভূমিকা পালন করে । কেন্দ্রীয় মনস্তাত্ত্বিক গুরুত্বের কারণে, ভালোবাসা সৃজনশীল শিল্পকলার সবচেয়ে সাধারণ বিষয়গুলোর মধ্যে অন্যতম। ভালোবাসাকে এমন একটি ফাংশন বলা হয় যা মানুষকে হুমকির বিরুদ্ধে একত্রে রাখে এবং প্রজাতির ধারাবাহিকতাকে সহজতর করে ।
প্রাচীন গ্রীক দার্শনিকরা ভালোবাসার ছয়টি রূপ শনাক্ত করেছিলেন :যেগুলো মূলত, পারিবারিক ভালোবাসা ( গ্রিক : স্টার্জে ), বন্ধুত্বপূর্ণ ভালোবাসা বা প্লেটোনিক ভালোবাসা ( ফিলিয়া ), রোমান্টিক ভালোবাসা ( ইরোস ),নিজেকে-ভালোবাসা ( ফিলাউটিয়া ), অতিথিকে ভালোবাসা ( জেনিয়া ) এবং ঐশ্বরিক বা নিঃশর্ত ভালবাসা ( আগাপে )। আধুনিক লেখকগণ ভালোবাসার আরও কিছু বৈচিত্র্য শনাক্ত করেছেন;যেমন : প্রতিদানহীন ভালোবাসা, শুন্য ভালোবাসা, মুগ্ধ ভালোবাসা ,পরিপূর্ণ ভালোবাসা , দরদী ভালোবাসা ,আত্বভালোবাসা এবং সৌজন্যমূলক ভালোবাসা । এছাড়াও বিভিন্ন সংস্কৃতিতে রেন , ইউয়ানফেন , মামিহলাপিনাতাপাই , কাফুনে , কামা , ভক্তি , মৈত্রী , ইশক , চেসেড , আমোর , চ্যারিটি , সওদাদের মতো সাংস্কৃতিকভাবে অনন্য শব্দসমূহ ভালোবাসার সংজ্ঞা হিসাবে ব্যবহৃত হয়।
গত দুই দশকে আবেগের উপর বৈজ্ঞানিক গবেষণা উল্লেখযোগ্যভাবে বৃদ্ধি পেয়েছে । ভালোবাসার রঙ চাকা তত্ত্ব থেকে তিনটি প্রাথমিক, তিনটি মাধ্যমিক এবং নয়টি তৃতীয় স্তরের ভালোবাসার পরিচয় পাওয়া যায়, যেগুলোকে একটি রঙের চাকায় বর্ণনা করা হয়। ভালোবাসার ত্রিভুজ তত্ত্ব পরামর্শ দেয় "ঘনিষ্ঠতা, আবেগ এবং প্রতিশ্রুতি" ভালোবাসার মূল উপাদান। ভালোবাসার অতিরিক্ত ধর্মীয় বা আধ্যাত্মিক অর্থ রয়েছে। ব্যবহার এবং অর্থের এই বৈচিত্র্য এর সাথে জড়িত অনুভূতিগুলোর জটিলতার সাথে মিলিত হয়ে অন্যান্য মানসিক অবস্থার তুলনায় ভালোবাসাকে সংজ্ঞায়িত করা অস্বাভাবিকভাবে কঠিন করে তোলে।
সংজ্ঞা
200px|thumb|right|লা বেল্লে ড্যাম স্যান্স মারসি (১৮৯৩), শিল্পী: জন উইলিয়াম ওয়াটারহাউজ (১৮৪৯-১৯১৭) ভালোবাসার সংজ্ঞা বিতর্ক, অনুমান, এবং অর্ন্তদর্শনের উপর প্রতিষ্ঠিত। অনেকেই ভালোবাসার মত একটি সর্বজনীন ধারণাকে আবেগপ্রবণ ভালোবাসা, কল্পনাপ্রবণ ভালোবাসা কিংবা প্রতিশ্রুতিপূর্ণ ভালোবাসা এসব ভাগে ভাগ করার পক্ষপাতী নন। তবে এসব ভালোবাসাকে শারীরিক আকর্ষণের ওপর ভিত্তি করে শ্রেণীবিন্যাস করা যেতে পারে। সাধারণ মতে, ভালোবাসাকে একটি ব্যক্তিগত অনুভূতি হিসেবে বিবেচনা করা হয়, যেটা একজন মানুষ অপর আরেকজন মানুষের প্রতি অনুভব করে। কারো প্রতি অতিরিক্ত যত্নশীলতা কিংবা প্রতিক্ষেত্রে কারো উপস্থিতি অনুভব করা ভালোবাসার সাথেই সম্পর্কযুক্ত। অধিকাংশ প্রচলিত ধারণায় ভালোবাসা, নিঃস্বার্থতা, স্বার্থপরতা, বন্ধুত্ব, মিলন, পরিবার এবং পারিবারিক বন্ধনের সাথে গভীরভাবে যুক্ত।
নৈর্ব্যক্তিক
বলা যেতে পারে যে মানুষ একটি বস্তু, নীতি বা লক্ষ্যকে ভালোবাসে যার প্রতি তারা গভীরভাবে প্রতিশ্রুতিবদ্ধ এবং যা অত্যন্ত মূল্যবান। উদাহরণস্বরূপ,স্বেচ্ছাসেবক কর্মীদের "ভালবাসার" কারণ কখনও কখনও আন্তঃব্যক্তিক ভালোবাসা নয়  বরং নৈর্ব্যক্তিক ভালোবাসা। পরার্থপরতা এবং দৃঢ় আধ্যাত্মিক বা রাজনৈতিক প্রত্যয় থেকে এর জন্ম হতে পারে।  মানুষ বিভিন্ন বস্তু, প্রাণী বা ক্রিয়াকলাপকে "ভালবাসতে" পারে যদি তারা নিজেদেরকে বন্ধনে আবদ্ধ করে বা সেই জিনিসগুলোর সাথে একাত্মতা অনুভব করে। যদি যৌন আবেগও জড়িত থাকে তবে এই অনুভূতিকে যৌন বিকৃতি বলা হয়।
জৈবিক ভিত্তি
যৌনতার জৈবিক মডেলকে স্তন্যপায়ী প্রাণীর একটি ড্রাইভ অর্থাৎ তাড়না হিসাবে মনে করা হয় যা অত্যধিক ক্ষুধা বা তৃষ্ণার মতো। হেলেন ফিশার প্রেম বিষয়ে একজন নেতৃস্থানীয় বিশেষজ্ঞ।  প্রেমের অভিজ্ঞতাকে তিনি তিনটি আংশিক ওভারল্যাপিং পর্যায়ে বিভক্ত করেছেন: উদাহরণস্বরূপ, কামনা, আকর্ষণ, এবং সংযুক্তি। কামনা হল যৌন বাসনা পূরণ করার জন্য এক ধরনের অনুভূতি। রোমান্টিক আকর্ষণ মূলত নির্ধারণ করে কোন ব্যক্তির সঙ্গী কতটা আকর্ষণীয় তার উপর। তাছাড়া আরও কিছু বিষয় আছে, যেমন, একই সাথে একটি বাড়িতে অবস্থান করা, পিতামাতার প্রতি কর্তব্য, পারস্পরিক প্রতিরক্ষা এবং  নিরাপত্তা সংক্রান্ত অনুভূতিগুলিও জড়িত থাকে।  এই তিনটি রোমান্টিক শৈলীগুলির সাথে নিউরাল সার্কিটগুলি, নিউরোট্রান্সমিটার এবং তিনটি আচরণগত নিদর্শন সংযুক্ত সব সময় কার্যকর ভূমিকা পালন করে। কামনা হল যৌন বাসনার প্রাথমিক ধাপ যা টেস্টোস্টেরন এবং এস্ট্রোজেনের মতো রাসায়নিক পদার্থ বর্ধিত ত্যাগ করে। এর প্রভাব কয়েক সপ্তাহ বা কয়েক মাস পর্যন্ত স্থায়ী হয়। আকর্ষণ আরও স্বতন্ত্র এবং রোমান্টিক হয় একটি নির্দিষ্ট সঙ্গীর জন্য, যার মাধ্যমে একটি স্বতন্ত্র লালসা বিকশিত হয়। স্নায়ুবিজ্ঞানের সাম্প্রতিক গবেষণায় দেখা গেছে যে, মানুষ মূলত প্রেমে পড়ে যখন তার মস্তিষ্ক নিয়মিত একটি নির্দিষ্ট সেটের রাসায়নিক পদার্থ ত্যাগ করে। উদাহরণস্বরূপ,  নিউরোট্রান্সমিটার হরমোন, ডোপামিন, নোরপাইনফ্রাইন, এবং সেরোটোনিন এর কথা উল্লেখ করা যেতে পারে। অ্যামফিটামিন  এক ধরনের পদার্থ ত্যাগ করে যার ফলে মস্তিষ্কের কেন্দ্রীয় অংশ সক্রিয় হয়ে ওঠে, হৃৎস্পন্দনের হার বৃদ্ধি পায়, ক্ষুধা এবং ঘুম হ্রাস পায়, এবং উত্তেজনা বেড়ে যায়। গবেষণায় দেখা গেছে যে, এই পর্যায় সাধারণত দেড় থেকে তিন বছর পর্যন্ত স্থায়ী হয়।
যেহেতু কামনা এবং আকর্ষণ এর পর্যায়গুলিকে অস্থায়ী বলে মনে করা হয়, তাই দীর্ঘমেয়াদী সম্পর্কের জন্য একটি তৃতীয় পর্যায় প্রয়োজন। সংযুক্তি হল এক ধরনের বন্ধন যার কারণে সম্পর্ক অনেক বছর এমনকি কয়েক দশক পর্যন্ত দীর্ঘস্থায়ী হতে পারে। সংযুক্তি সাধারণভাবে বিবাহ বা শিশু জন্মদান করার মত অঙ্গীকারগুলির উপর ভিত্তি করে গড়ে ওঠে। তাছাড়া পারস্পরিক বন্ধুত্ব বা পছন্দের বিষয়গুলি ভাগ করে নেয়ার কারণেও সম্পর্ক দীর্ঘস্থায়ী হয়। গবেষণায় দেখা গেছে যে স্বল্পমেয়াদী সম্পর্কের চেয়ে দীর্ঘস্থায়ী সম্পর্কের ক্ষেত্র বেশি পরিমাণে রাসায়নিক অক্সিটোসিন এবং ভ্যাসোপ্রেসিন নির্গত হয়। এনজো ইমানুয়েল এবং তার সহকর্মীরা রিপোর্ট করেন যে প্রোস্টেট অণুটি স্নায়ু বৃদ্ধিকারক ফ্যাক্টর (এনজিএফ) নামে পরিচিত, যখন লোকেরা প্রথম প্রেমে পড়ে তখন তার মাত্রা অনেক বেশি থাকে, কিন্তু এক বছর পর তারা আবার পূর্ববর্তী স্তরে ফিরে আসে।
বিবর্তনীয় ভিত্তি
বিবর্তনীয় মনোবিজ্ঞান ভালবাসাকে টিকে থাকার হাতিয়ার হিসেবে দেখায়। মানুষ সহ অন্যান্য স্তন্যপায়ী তাদের জীবনকালের দীর্ঘ সময় পিতামাতার সাহায্যের উপর নির্ভর করে বেঁচে থাকে। এই সময়ে ভালবাসা একটি গুরুত্বপূর্ণ ভূমিকা পালন করে।
বিবর্তনীয় মনোবিজ্ঞানের দৃষ্টিকোণ থেকে, ভালোবাসা কীভাবে মানব বিবর্তনের দ্বারা গড়ে উঠেছে এর উপর ভিত্তি করে ভালোবাসার সাথে সম্পর্কিত অভিজ্ঞতা এবং আচরণ নিয়ে আরও গবেষণা করা যেতে পারে।
খাজা আবদুল গনি
নবাব খাজা আবদুল গনি (১৮১৩ - ১৮৯৬) ঢাকার বড় জমিদারদের মধ্যে অন্যতম। তিনি উনিশ শতকের শেষার্ধে পূর্ববঙ্গের সবচেয়ে প্রভাবশালী ব্যক্তিত্ব ছিলেন। ঢাকার জমিদার নবাব খাজা আহসানউল্লাহ্‌ ছিলেন তার পুত্র এবং নবাব সলিমুল্লাহ ছিলেন তার নাতি। ঢাকার এই নবাব পরিবারের সদস্যরা আজীবন ঢাকাতেই বাস করেছেন এবং ঢাকাতেই তারা পরলোকগমন করেছিলেন। নবাব আবদুল গণির পূর্বপুরুষেরা ছিলেন কাশ্মিরী। এ পরিবারটি ঢাকাবাসীর কাছে 'নবাব পরিবার' ও 'খাজা পরিবার' হিসেবে পরিচিত ছিল।
জন্ম ও শিক্ষাজীবন
নবাব আবদুল গণির জন্ম ১৮১৩ সালে। তাকে নবাব উপাধিতে ভূষিত এবং তা বংশানুক্রমে ব্যবহার করার অধিকার দিয়েছিলেন তৎকালীন ব্রিটিশ সরকার। তার জমিদারি এবং ব্রিটিশ সরকারের সাথে সু-সম্পর্ক তাকে আরও প্রভাবশালী করে তুলেছিল। তার বাসভবন আহসান মঞ্জিলে দরবার ছিল যেখান থেকে তিনি পঞ্চায়েত এর মাধ্যমে তার জমিদারির প্রজাদের সহ ঢাকার মুসলমানদের নিয়ন্ত্রণ করতেন। তিনি বর্তমান ঢাকা কলেজিয়েট স্কুলের আদি ছাত্রদের একজন। তার সহপাঠীদের মধ্যে, ঢাকা ব্রাহ্মসমাজের প্রতিষ্ঠাতা ব্রজসুন্দর মিত্র, জমিদার নিকি পোগজ, জমিদার মৌলভী আব্দুল আলী ছিলেন অন্যতম। আবদুল গণিকে মাত্র আঠারোো বছর বয়সে পরিবারের কর্তৃত্ব গ্রহণ করতে হয়েছিল ।
কর্মজীবন
নবাব আবদুল গণির ইংরেজ শাসকদের সাথে সখ্যতা গড়ে তোলেন মাত্র সাতাশ বছর বয়সে। ১৮৫৭ সালের সিপাহী বিপ্লবের সময় তিনি ইংরেজদের অর্থ, হাতি, ঘোড়া, নৌকা সবকিছু দিয়ে খুবই সক্রিয়ভাবে সাহায্য করেছিলেন। সে জন্য বাংলার শাসক হ্যালিডের রিপোর্টে গণি মিয়ার নাম বিশেষভাবে উল্লেখ করা হয়েছিল। ১৮৬০ সালে ঢাকায় মুসলমান শিয়া-সুন্নীদের দাঙ্গা যখন ইংরেজ সরকার থামাতে ব্যর্থ হয়েছিল তখন নবাব আবদুল গণি নিজের চেষ্টায় মাত্র তিন দিনের মধ্যে ঢাকা শহরকে শান্ত করেছিলেন। এ জন্য সরকার তাকে সি.এস.আই (কম্পানিয়ন অব দি অর্ডার অফ দি স্টার অব ইন্ডিয়া) উপাধিতে ভূষিত করেছিলেন। ১৮৬৭ সালে ভাইসরয় তাকে আইন পরিষদের সদস্য হিসেবে মনোনীত করেন। ১৮৭৫ সালে তাকে বংশানুক্রমিক 'নবাব' উপাধি দেওয়া হয়। ১৮৬৮ সালে কে.সি.এস.আই (কিং কম্পানিয়ন অব দি অর্ডার অফ দি স্টার অব ইন্ডিয়া) উপাধি লাভ করেন।
ঢাকা শহরে নবাব আবদুল গণির প্রভাব প্রতিপত্তের প্রতীক ছিল আলী মিয়ার কেনা রংমহল। যা বর্তমানে 'আহসান মঞ্জিল' নামে পরিচিত। তিনি বাড়িটিকে মেরামত করে ছেলের আসহানউল্লাহ্‌ এর নামে নামকরণ করেন। বাড়িটি ঢাকাবাসীর কাছে 'নবাব বাড়ী' হিসেবেই বেশি পরিচিত ছিল। ঢাকা শহরের শাহবাগ, বেগুনবাড়ী সহ অনেকাংশেরই মালিক ছিলেন নবাব আবদুল গণি। তিনি বেগুনবাড়ীতে চা বাগান করেছিলেন। ঢাকায় পেশাদারী ঘোড়দৌড় শুরু করেছিলেন বলে অনেকের মতে ঢাকার রেসকোর্স ময়দানও নাকি নবাব আবদুল গণির সম্পত্তি ছিল। তখন ঘোড়দৌড় ঢাকায় শহুরে বিনোদন হিসেবে বিপুল জনপ্রিয়তা পেয়েছিল।
নবাব আবদুল গণিই ঢাকা শহরে প্রথম বিশুদ্ধ পানির সরবরাহের ব্যবস্থা করেছিলেন। ১৮৭৯ সালে নবাব আবদুল গণির কে.সি.এস.আই উপাধি পাওয়া এবং প্রিন্স অফ ওয়েলসের সুস্থ হয়ে ওঠা উপলক্ষে সরকারকে পঞ্চাশ হাজার টাকা দান করেছিলেন। তখন একটি কমিটি করে সিদ্ধান্ত নেওয়া হয়েছিল ঢাকাবাসীর জন্য বিশুদ্ধ খাবার পানির ব্যবস্থা করা হবে। নবাব আবদুল গণি আরও প্রায় দুই লক্ষ টাকা দান করেছিলেন এই প্রকল্পে।
ব্যক্তিগত জীবনে আবদুল গণি দুই বার বিয়ে করেছিলেন। তার সন্তানাদির সংখ্যা ছিল ছয় জন। ১৮৭৭ সালে খাজা পরিবারের দায়িত্বভার দিয়েছিলেন পুত্র আহসান উল্লাহের উপর। ১৮৯৬ সালে যেদিন তিনি পরলোকগমন করেন সেদিন ঢাকার সকল স্কুল, কলেজ, অফিস-আদালত বন্ধ ছিল।
১৮৭৫ সালের ডিসেম্বর মাসে প্রিন্স অফ ওয়েলস, এলবার্ট এডওয়ার্ড (সপ্তম এডওয়ার্ড) উপমহাদেশ  সফরের অঙ্গ হিসাবে কলকাতায় আসেন। কলকাতায় তার পদার্পণ স্মরণীয় করে রাখতে নবাব আবদুল গণি একটি কারুকার্যমন্ডিত পথপার্শ্ব মন্ডপ স্থাপন করেন। স্থাপত্যটির উৎসর্গ ফলকে এখনো পড়া যায় নবাব গনি ও নবাব আহসানুল্লাহ-র নাম।  ভগ্ন ও পরিচর্যাহীন দশাতে আজও কলকাতার ফেয়ারলী প্লেস ও স্ট্র্যান্ড রোডের সংযোগস্থলে দাঁড়িয়ে আছে এই স্মৃতিস্তম্ভ।  স্থাপত্যটির মধ্যে প্রতিদিন চলে একটি চায়ের দোকান।
গুয়াদালাহারা, স্পেন
গুয়াদালাহারা স্পেনের একটি শহর এবং পৌরসভা, কাস্টিলা-লা মাঞ্চার স্বায়ত্তশাসিত সম্প্রদায়ে অবস্থিত । এটি গুয়াদালাহারা প্রদেশের রাজধানী ।
সমুদ্রপৃষ্ঠ থেকে প্রায় ৬৮৫ মিটার (২,২৪৭ ফুট) উচ্চতায় আইবেরিয়ান উপদ্বীপের কেন্দ্রীয় অংশে অবস্থিত, শহরটি হেনারেস নদীতে বিস্তৃত । ২০১৮ সালের হিসাবে এটির জনসংখ্যা ৮৬,২২২ যা এটিকে এই অঞ্চলের দ্বিতীয় সর্বাধিক জনবহুল পৌরসভা করে তোলে ।
আরিয়াকা সঙ্গে কথিত পরিচয়
আরিয়াকা নামে একটি রোমান শহর, সম্ভবত একটি প্রাক-রোমান সংস্কৃতি দ্বারা প্রতিষ্ঠিত, সেই অঞ্চলে অবস্থিত ছিল বলে জানা যায়। যদিও এর অস্তিত্বের কোনো প্রত্নতাত্ত্বিক প্রমাণ নেই, শুধুমাত্র রুটা আন্তোনিনার মতো গ্রন্থে উল্লেখ রয়েছে , যা রোমানদের মুখোমুখি হওয়ার সময় এটি কার্পেটানির হাতে ছিল বলে বর্ণনা করে শহরটি, কারাক্কা হিসাবে, হিস্পানিয়া ট্যারাকোনেন্সিসের রোমান প্রদেশে অন্তর্ভুক্ত করা হয়েছিল । শহরটি এমেরিটা (আধুনিক মেরিডা ) থেকে সিসারাউগুস্তা (আধুনিক জারাগোজা) পর্যন্ত হাই রোডে ছিল , কমপ্লুটামের ২২ এমপি উত্তর-পূর্বে (আধুনিক আলকালা ডি হেনারেস)।
প্রাথমিক মধ্যযুগ
প্রতিষ্ঠাকাল, ইসলামী যুগ থেকে, "Faraŷ" নামক একজন ব্যক্তির দ্বারা দায়ী করা হয়। এটি আনুষ্ঠানিকভাবে ৯ম এবং ১০ম শতাব্দীতে মদিনাত আল-ফারা নামে পরিচিত ছিল।  শহরটি পরে ওয়াদি আল-হিজারা ( আরবি : وادي الحجارة ) নামে পরিচিত হয়, যার অর্থ সম্ভবত "পাথরের উপত্যকা" (নদীর নুড়ির মতো );  তাত্ত্বিকভাবে এটি আইবেরিয়ান নাম আরিয়াকা এর আক্ষরিক অনুবাদ হতে পারে ।  এটাও প্রস্তাব করা হয়েছে যে হাজারাকে পাথর/নুড়ি হিসেবে বোঝা উচিত নয় , বরং "দুর্গ" বা "সুরক্ষিত শিলা" অর্থে।
আল-আন্দালুসের মধ্য মার্চের অংশ, শহর এবং এর বিস্তৃত জেলাটি কর্ডোবার উমাইয়া শাসকদের পক্ষে শাসনকারী বনু সালিমের মাসমুদা বারবার বংশ দ্বারা নিয়ন্ত্রিত ছিল। মুসলিম আমলে নবম শতাব্দীর মাঝামাঝি একটি আলকাজার (দুর্গ) নির্মিত হয়েছিল,  সেইসাথে হেনারেসের উপর সেতু (এটির নির্মাণ অস্থায়ীভাবে দশম শতকের শেষের দিকে বা একাদশ শতকের শুরুর দিকে করা হয়েছে)।  শহরকে ঘিরে দেয়ালও তখন নির্মিত হয়েছিল।  ৯২০ সালে, আবদ আল-রহমান তৃতীয় দ্বারা বানু সালিমকে গুয়াদালাহারা থেকে বিতাড়িত করা হয়েছিল (কথিত আছে যে স্থানীয় জনগণ তাদের শাসনে বিরক্ত ছিল), যারা সরাসরি অঞ্চল শাসন করার চেষ্টা করেছিল।
গুয়াদালাহারা ১০৮৫ সালে টলেডোর তাইফা জয়ের সময় ষষ্ঠ লিওন-ক্যাস্টিলের আলফোনসো দ্বারা সংযুক্ত অঞ্চলের অংশ ছিল, গুয়াদালাহারা শহর আত্মসমর্পণ করে এবং কোন প্রতিরোধের প্রস্তাব দেয়নি। ঐতিহ্য দাবি করে যে আলভার ফানেজ ডি মিনায়ার নেতৃত্বে একটি দল (এল সিডের একজন লেফটেন্যান্ট) ২৪ জুন রাতে, শহরটি দখল করে।
অঞ্চলটি উত্তরের লোকেদের দ্বারা পুনরুদ্ধার করা হয়েছিল (পাহাড়ের কাস্টিলিয়ান এবং মেরিনডেস, বাস্ক এবং নাভারেস প্রধানত)।
আলফোনসো সপ্তম ১১৩৩ সালের ৩মে গুয়াদালাহারাকে তার প্রথম ফিউয়েরো মঞ্জুর করেন । দ্বিতীয় ফুয়েরো, সম্ভবত আলফোনসো অষ্টম- এর শাসনামলে ধারণা করা হয়েছিল , যাইহোক ফার্দিনান্দ তৃতীয় দ্বারা ২৬ মে ১২১৯ এবং ১৩ এপ্রিল ১২৫১-এ নিশ্চিত করা হয়েছিল ।
এর বেশিরভাগ ইতিহাসের জন্য, বিংশ শতক পর্যন্ত, গুয়াদালাহারার জল সরবরাহ দুটি উৎস থেকে এসেছিল: হেনারেস নদী এবং লা আলকারিয়ার চুনাপাথরের মুরগুলির সীমানা দ্বারা গঠিত কার্নিস বরাবর অবস্থিত ঝর্ণাগুলি । দুষ্প্রাপ্য পানির সম্পদের উপর নিয়ন্ত্রণ নিয়ে যুদ্ধ করা হয় এবং মধ্যযুগের শেষের দিকে এটি স্থানীয় আভিজাত্যের জন্য সামাজিক মর্যাদার প্রতীক হয়ে ওঠে।
ক্যাস্টিলের আলফোনসো এক্স-এর শাসনামলে, রাজার সুরক্ষা শহরটিকে ব্যবসায়ীদের সুরক্ষা এবং বাজারের অনুমতি দিয়ে তার অর্থনীতির বিকাশের অনুমতি দেয়।
মেন্ডোজাসের শাসন
ঐতিহ্যগতভাবে একটি রিয়েলেঙ্গো (type of town) শহর, কর্টেস অফ কাস্টিলে ভোটের মাধ্যমে, শহরটি প্রারম্ভিক আধুনিক যুগ পর্যন্ত শক্তিশালী মেন্ডোজা পরিবারের প্রভাবের অধীনে ছিল।  প্রাক্তন হস্তক্ষেপ সত্ত্বেও যা শহরের রাজনৈতিক নিয়ন্ত্রণের উপর ভিত্তি করে, গুয়াদালাহারাকে আইনগত অর্থে মেন্ডোজাদের আনুষ্ঠানিক সিগনিউরিয়াল এখতিয়ার হিসাবে অন্তর্ভুক্ত করা হয়নি।  এই পরিবারের অন্তর্ভুক্ত ছিলেন ইনিগো লোপেজ ডি মেন্ডোজা, যিনি মার্কুয়েস ডি সান্তিলানা (১৩৯৮-১৪৫৮) নামেও পরিচিত এবং পেড্রো গনজালেজ ডি মেন্ডোজা (১৪২৮-১৪৯৫), স্পেনের গ্রেট কার্ডিনাল এবং ক্যাথলিক রাজাদের উপদেষ্টা ছিলেন ।
মেন্ডোজা পরিবার ১৪৭৫ সাল থেকে এল ইনফ্যান্টাডোর ডিউকস এবং ডাচেসেস উপাধিতে অধিষ্ঠিত ছিল। ২৫ মার্চ ১৪৬০-এ হেনরি চতুর্থ গুয়াদালাহারাকে 'শহর'-এর মর্যাদা প্রদান করে। এই সময়ের মধ্যে, মেন্ডোজা পরিবার তাদের প্রধান বাসস্থান হিসেবে এল পালাসিও দেল ইনফ্যান্টাডো নির্মাণের নির্দেশ দেয়। এটি ১৪৮০-এর দশকের গোড়ার দিকে সম্পন্ন হয়েছিল এবং এটি ইতালির বাইরে একটি বিশুদ্ধ রেনেসাঁ শৈলীতে নির্মিত প্রাচীনতম টিকে থাকা ভবন হিসেবে বিবেচিত হয়।
একটি বিশেষ কারিগরের বিকাশ এবং একটি ব্যস্ত বাণিজ্যের জন্য শহরের অর্থনীতির উন্নতি হয়েছে।
কাস্টিলের ক্রাউন জুড়ে কমুনেরোদের বিদ্রোহের প্রেক্ষাপটে, গুয়াদালাহারার কমুনেরো বিদ্রোহীরা, ৫ জুন ১৫২০ এর প্রথম দিকে, ডিউক অফ দ্য ইনফ্যান্টাডো, ডিয়েগো হুরতাডো ডি মেন্ডোজাকে সাম্রাজ্যবিরোধী বিদ্রোহে যোগ দিতে বলে। সম্রাট পঞ্চম চার্লস কর্তৃক আরোপিত কর ও বাধ্যবাধকতার পক্ষে ভোট দেওয়ার জন্য লা কোরুনার কর্টেসে গিয়ে বিক্ষোভকারীরা প্রকিউরেটরদের ঘর জ্বালিয়ে দেয় । ডিউক অফ ইনফ্যান্টাডো কোন পক্ষ জিতবে তা দেখার জন্য একটি সতর্ক অপেক্ষার খেলা খেলেন, অবশেষে ১৫২১ সালে সম্রাটকে সমর্থন করার সিদ্ধান্ত নেন। তিনি বিদ্রোহের স্থানীয় নেতাদের শিরশ্ছেদ করার এবং তার নিজের ছেলে ও উত্তরাধিকারীর নির্বাসনের নির্দেশ দেন।ইনিগো লোপেজ ডি মেন্ডোজা , যিনি কমুনেরো কারণের দিকে ঝুঁকেছিলেন ।
১৫৯১ সালের মধ্যে, শহরের জনসংখ্যা ছিল ৬,৭৫৪ জন।
সংকট
সপ্তদশ শতকের সংকট অনেক কাস্টিলিয়ান শহরে এবং বিশেষ করে গুয়াদালাহারায় ব্যাপক ক্ষতির সম্মুখীন হয়েছিল। শহরটি ১৬১০ সালে নেট জনসংখ্যাগত ক্ষতির (জনসংখ্যার ১০%) পরিপ্রেক্ষিতে মরিস্কোসদের বহিষ্কারের পাশাপাশি স্থানীয় অর্থনীতির মূল খাত যেমন কারিগর এবং বাণিজ্যের ক্ষেত্রে তাদের সমালোচনামূলক ওজন দ্বারা প্রভাবিত হয়েছিল।  অনেক প্রাসাদ পরিত্যক্ত হয়ে যায়।  মেন্ডোজারা ১৬৫৭ সালে শহর ছেড়ে চলে যায়।
স্প্যানিশ উত্তরাধিকার যুদ্ধের সময়, অষ্টদশ শতকের গোড়ার দিকে, গুয়াদালাহারাকে বরখাস্ত করা হয়েছিল। অস্ট্রাসিস্ট সেনাবাহিনী দ্বারা বিধ্বস্ত , একটি বৃহত্তরভাবে ধ্বংসপ্রাপ্ত গুয়াদালাহারা তখন তার সর্বনিম্ন জনসংখ্যার বিন্দুতে আঘাত হানে, যেখানে মাত্র ২,২০০ জন বাসিন্দা ছিল। বহিরাগত সহায়তা ছাড়া এই শহরের অস্তিত্বই হয়তো বন্ধ হয়ে যেত।  রাজকীয় কোষাগারের কাছে ঋণী ২০,০০,০০০ মারাভেডি ১৭১৬ সালে মাফ করা হয়।  ফিলিপ পঞ্চম রিয়েল ফ্যাব্রিকা দে প্যানোস (জামাকাপড়ের রাজকীয় কারখানা) প্রতিষ্ঠার নির্দেশ দেন, যেটি ১৭১৯ সালে প্যালাসিও ডেল মার্কেউয়ে শহরে খোলা হয়েছিল। দে মনতেসক্লারোস‌,  সমালোচনামূলকভাবে শহরটিকে বিপর্যয়কর পরিস্থিতি থেকে এগিয়ে যেতে সহায়তা করে যা এটি নিজেকে খুঁজে পেয়েছিল।
সমসাময়িক সময়
১৯ শতকের শুরু হয়েছিল দুটি বড় ধাক্কা দিয়ে: উপদ্বীপ যুদ্ধ (১৮০৮-১৮১৪) দ্বারা সৃষ্ট ক্ষয়ক্ষতি এবং ১৮২২ সালে রিয়েল ফ্যাব্রিকা ডি পানোসের সমাপ্তি। ১৮০৮ সালে, জেনারেল হুগোর নেতৃত্বে ফরাসি সেনাবাহিনী গুয়াদালাহারা দখল করে নেয় এবং শহরটি দখল করে নেয়। ধ্বংস হয়ে. যুদ্ধের সময়, শহরের ১৪ টি কনভেন্ট পরিত্যক্ত হয়েছিল এবং ব্যারাকে পরিণত হয়েছিল, যা ১৮৩৩ এবং ১৮৪৩ সালের মধ্যে সবচেয়ে নির্ধারকভাবে ডিসামর্টাইজেশনের ভবিষ্যত প্রক্রিয়াগুলির জন্য পথ প্রশস্ত করেছিল।
অবচয় ধর্মীয় ভবনের ব্যবহার পরিবর্তন (হাসপাতাল, উচ্চ বিদ্যালয়, সামরিক কর্মশালায় পরিণত), রাস্তার জায়গা প্রশস্ত করার জন্য এবং নতুন আবাসিক এলাকা স্থাপনের জন্য কিছু কনভেন্ট ভেঙে ফেলা,  এবং শেয়ার হ্রাস। এস্টেট কাঠামোতে গির্জার সম্পত্তির।
গুয়াদালাহারাকে প্রাদেশিক রাজধানী হিসাবে ঘোষণা এবং ১৮৩৩ সালে শহরে একাডেমি অফ মিলিটারি ইঞ্জিনিয়ার্সের সমান্তরাল কিস্তি উভয়ই কিছু ধীর গতির বৃদ্ধিকে উৎসাহিত করেছিল।
মাদ্রিদ-জারাগোজা লাইনের মাদ্রিদ-গুয়াদালাহারা প্রসারিত খোলার সাথে সাথে শহরে রেল পরিবহন পৌঁছেছে (কম্পানিয়া দে লস ফেরোকারিলেস দে মাদ্রিদ এ জারাগোজা ই অ্যালিক্যান্টে দ্বারা নির্মিত, এমজেডএ দ্বারা নির্মিত) বিপরীতে গুয়াদালাহারা- জাদরাগ উত্তর-পূর্ব দিকে প্রসারিত ৫ অক্টোবর ১৮৬০ সালে খোলা হয়েছিল।
১৯৩৬ সালের ২১শে জুলাই, স্প্যানিশ গৃহযুদ্ধের (১৯৩৬-১৯৩৯) সূচনাকারী ১৮ জুলাইয়ের সাধারণ অভ্যুত্থানের পরে, শহরের ষড়যন্ত্রকারী অফিসাররা (জনশৃঙ্খলা বাহিনী এবং কিছু বেসামরিক লোকের সাথে যোগ দিয়েছিল, যা একটি সামগ্রিক বাহিনী ছিল) প্রায় ৮০০) অস্ত্রে উত্থিত, শহরের নিয়ন্ত্রণ দখল করে। পরের দিন, মাদ্রিদের রিপাবলিকান সরকার ইলডেফনসো পুইগডেনডোলাসকে বিদ্রোহ দমন করতে এবং শহরকে সুরক্ষিত করতে পাঠায়।  বিদ্রোহীদের পশ্চাদপসরণে ঠেলে দেওয়া হয় কুয়ার্টেল ডি অ্যারোস্টাসিওনে , যেখানে তারা আত্মসমর্পণ করে।  মিলিশিয়ারা তাদের প্রায় একশ জনকে হত্যা করেছিল।
শহরটি যুদ্ধের সময় ফ্রাঙ্কোবাদী দল দ্বারা বেশ কয়েকটি বিমান বোমা হামলার লক্ষ্যবস্তু ছিল ; সর্বাধিক পরিচিত, ১৯৩৬ সালের ডিসেম্বরে, প্যালাসিও দেল ইনফ্যান্টাডোকে প্রভাবিত করেছিল।
১৯৩৭ সালের ৮ মার্চ ইতালীয় চারটি বিভাগ ৮ মার্চ ১৯৩৭ তারিখে, ইতালীয় কর্পো ট্রুপে ভলোন্টারি, ফেব্রুয়ারির শুরুতে শুরু হওয়া জাতীয়তাবাদী জারামা আক্রমণকে সমর্থন করে একটি সমর্থনকারী বিমুখ আক্রমণ হিসাবে গুয়াদালাহারার বাইরে ১৬ কিলোমিটার (১০ মাইল) রিপাবলিকান অবস্থানগুলিতে আক্রমণ করে। বৃষ্টির আবহাওয়ায় চার দিনের ধীরগতির, সতর্ক অগ্রসর হওয়ার পর, ট্যাঙ্কগুলি যথেষ্ট শক্ত পাকা রাস্তার উপর আক্রমণ শুরু করে এবং তাদের বিমান ও বিমান বিধ্বংসী আর্টিলারি সমর্থনকে ছাড়িয়ে যায়। এর কিছুক্ষণ পরে, রিপাবলিকান এভিয়েশন সম্পদ নতুন পরিষ্কার আকাশে বায়ুবাহিত ট্যাঙ্ক এবং পদাতিক বাহিনীকে গুয়াদালাহারার দিকে যাওয়ার প্রধান সড়কে একটি ট্র্যাফিক জ্যামে খুঁজে পায়। রিপাবলিকান বিমানটি যান্ত্রিক বর্শার সমস্ত যানবাহন আক্রমণ এবং ধ্বংস করতে এগিয়ে যায়। হাজার হাজার হতাহতের সাথে সিটিভিটি পিছিয়ে দেওয়া হয়েছিল। আর্নেস্ট হেমিংওয়ে এবং অন্যান্য যুদ্ধ সংবাদদাতারা আক্রমণটিকে লেবেল দিয়েছিলেন, "গুয়াদালাহারায় ইতালীয় ডেবেকল।" বিজয়ের ফলে রিপাবলিকান বাহিনী নিয়োগ বৃদ্ধি পেয়েছে।
গুয়াদালাহারায় এই পরাজয়ের দুটি দীর্ঘস্থায়ী প্রভাব ছিল। প্রথমত, মুসোলিনি একনায়কত্বের ইতালীয় সেনাবাহিনী অযোগ্যতার জন্য একটি খ্যাতি অর্জন করেছিল যেটি ১৯৪৩ সালের যুদ্ধবিরতির আগে কখনও এটি ছেড়ে যায়নি। দ্বিতীয়ত, কিছু পর্যবেক্ষক দেশ একটি সাঁজোয়া মতবাদ গ্রহণ করেছিল যা একটি স্বাধীন বাহিনী হিসাবে ট্যাঙ্কগুলিকে বাতিল করে, কিন্তু তাদের শক্তভাবে বেঁধে রাখার উপর জোর দেয়। পদাতিক গঠন
গৃহযুদ্ধ এবং শহরের চারপাশে প্রচণ্ড যুদ্ধের ফলে উল্লেখযোগ্য ক্ষতি হয়। দুই দশকের ধীরগতির পুনর্নির্মাণের পর, গুয়াদালাহারাকে ১৯৫৯ সালে মাদ্রিদের শিল্প এস্টেটের যানজট মোকাবেলায় উন্নয়ন পরিকল্পনায় অন্তর্ভুক্ত করা হয়েছিল ( El Plan de Descongestión Industrial de Madrid en Castilla-La Mancha )। এই পরিকল্পনাগুলি শিল্প এবং সহগামী আবাসিক বৃদ্ধিকে পরিধিতে নিয়ে যাওয়ার চেষ্টা করেছিল, যার ফলে গুয়াদালাহারায় শিল্পের উপস্থিতি বৃদ্ধি পেয়েছে। তারপর থেকে, গুয়াদালাহারা স্পেনের সবচেয়ে বড় আপেক্ষিক বৃদ্ধির শহরগুলির মধ্যে একটি।
গুয়াদালাহারা ১৯৬৯ সালে তারাসেনা, ভালডেনোস এবং ইরিয়েপাল , ১৯৭২ সালে মারচামালো এবং ১৯৭৩ সালে উচেনস পৌরসভাকে শুষে নেয়।  পরবর্তীতে, ১৯৯৯ সালে, মার্চামলো গুয়াদালাহারা থেকে আলাদা হয়ে আবার একটি স্বতন্ত্র পৌরসভায় পরিণত হয়।
সিউদাদ ভালদেলুজ গুয়াদালাহারার বাসিন্দাদের সংখ্যা ৩০,০০০ বৃদ্ধি করার পরিকল্পনা করেছিলেন, এভিই স্টেশন (স্প্যানিশ হাই-স্পিড ট্রেন) এর চারপাশে একটি নতুন শহর তৈরি করেছিলেন। ভালডেলুজ শহর নির্মাণে বিনিয়োগকারী কোম্পানি দেউলিয়া হয়ে যায়। ৫০০ জনেরও কম বাসিন্দা তাদের ফ্ল্যাট দখল করার সিদ্ধান্ত নিয়েছে এবং অবশিষ্ট অবকাঠামো ধীরে ধীরে অবনমিত হচ্ছে। এভিই ট্রেনগুলি দিনে মাত্র ৬০ জন যাত্রী ব্যবহার করে।
অবস্থান
গুয়াদালাহারা ইবেরিয়ান উপদ্বীপের কেন্দ্রীয় অংশে অবস্থিত, অভ্যন্তরীণ মালভূমির দক্ষিণ অর্ধেক ।
প্রতিরক্ষামূলক উদ্দেশ্যের ভিত্তিতে বন্দোবস্ত হিসাবে বেছে নেওয়া হয়েছে, শহরের ঐতিহাসিক নগর কেন্দ্রটি হেনারেস নদীর বাম-তীরের কাছে একটি ছোট উচ্চতায় অবস্থিত, এছাড়াও পূর্ব ও পশ্চিমে দুটি জলধারার সাথে সম্পর্কিত দুটি ছোট খাদ দ্বারা ঘেরা, আলামিন Barranco del Alamín এবং সান আন্তোনিও, যথাক্রমে, হেনারেসের সাথে তাদের সঙ্গমে একটি সংকীর্ণ এবং সহজেই রক্ষাযোগ্য স্থান তৈরি করে।
পৌরসভাটি মোট ২৩৫.৪৯ কিলোমিটার এলাকা জুড়ে বিস্তৃত ।
জলবায়ু
গুয়াদালাহারা একটি ভূমধ্যসাগরীয় জলবায়ু উপভোগ করে (‌ কোপেন জলবায়ু শ্রেণীবিভাগ : সিএসএ ) সমুদ্রপৃষ্ঠ থেকে ৭০০ মিটার উপরে অভ্যন্তরীণভাবে ভাল থাকার কারণে মহাদেশীয় প্রভাব রয়েছে। গ্রীষ্মকাল তুলনামূলকভাবে শীতল রাতের সাথে গরম হয়, যখন শীতকালে ঠান্ডা রাতের সাথে শীতল হয়। ১২ জানুয়ারী ২০০৯ তারিখে গুয়াদালাজারার সর্বনিম্ন তাপমাত্রা −১২.৫ °সে. (৯.৫ °ফা.) রেকর্ড করা হয়েছে। ১০ আগস্ট ২০১২-এ রেকর্ড করা সর্বোচ্চ তাপমাত্রা হল ৪৩.৫ °সে. (১১০.৩ °ফা.)।
রাজনীতি ও প্রশাসন
গুয়াদালাহারা একটি পৌরসভা, স্পেনের স্থানীয় বিভাগের প্রাথমিক স্তর। সিটি হল পৌরসভার সরকার এবং প্রশাসনের কাছে অভিযুক্ত সংস্থা। ২৫ জন নির্বাচিত মিউনিসিপ্যাল কাউন্সিলরদের দ্বারা আয়ুন্টামিয়েন্টোর প্লেনারি গঠিত হয়, যারা পরিবর্তে মেয়রকে বিনিয়োগ করেন । সর্বশেষ পৌরসভা নির্বাচন হয়েছিল ২৬ মে ২০১৯-এ। জুন ২০১৯ থেকে, বর্তমান মেয়র হলেন আলবার্তো রোজো ব্লাস ( স্প্যানিশ সোশ্যালিস্ট ওয়ার্কার্স পার্টি )।
শহর এলাকা
পরিবহণ, গতিশীলতা এবং নগর এজেন্ডা মন্ত্রক দ্বারা প্রকাশিত স্পেনের শহুরে অঞ্চলের ২০২০ প্রতিবেদনটি গুয়াদালাহারার পৌরসভা দ্বারা আজুকেকা দে হেনারেস, অ্যালোভেরা , ক্যাবানিলাস দেল ক্যাম্পো , মার্চমালো , ভিলানুয়েভা লা পৌরসভার সাথে একত্রে গঠিত একটি শহুরে এলাকা চিহ্নিত করে। টর্রো এবং সিলোসেস , যার জনসংখ্যা ১৬১,৬৮৩ (২০১৯)।
পরিবহন
গুয়াদালাহারা দুটি রেলওয়ে স্টেশন দ্বারা পরিবেশিত হয়:
খেলাধুলা
স্থানীয় পুরুষ ফুটবল দল, সিডি গুয়াদালাহারা, বর্তমানে স্প্যানিশ ফুটবল ব্যবস্থার চতুর্থ স্তরের টেরসেরা ডিভিসিওনে খেলে। তাদের হোম পিচ পেড্রো এসকার্টিন । বিএম গুয়াদালাহারা ASOBAL লীগে খেলে , স্পেনের পুরুষদের হ্যান্ডবল সিস্টেমের শীর্ষ স্তর। তাদের হোম ফিক্সচার প্যালাসিও মাল্টিউসোস ডি গুয়াদালাহারায় খেলা হয় । গুয়াদালাহারা ২০১৩ সালের বিশ্ব পুরুষদের হ্যান্ডবল চ্যাম্পিয়নশিপের আয়োজক শহরগুলির মধ্যে একটি ছিল ।
আন্তর্জাতিক সম্পর্ক
গুয়াদালাহারা এর সাথে যমজ শহরগুলো :
লিভোর্নো, ইতালি (১৯৭৯ সাল থেকে) রোয়ান , ফ্রান্স (১৯৮০ সাল থেকে) পারমা , ইতালি (১৯৮২ সাল থেকে) গুয়াদালাহারা , মেক্সিকো (১৯৮২ সাল থেকে) নিত্রা , স্লোভাকিয়া (১৯৮৮ সাল থেকে) নুনিয়াটন , যুক্তরাজ্য (১৯৯০ সাল থেকে) গুয়াদালাহারা ডি বুগা , কলম্বিয়া (১৯৯৬ সাল থেকে) অন্যান্য শহর অংশীদারিত্ব নভি স্যাড , পোল্যান্ড
ইরাক–ইরান যুদ্ধ
ইরান-ইরাক যুদ্ধের সূচনা হয় ১৯৮০ সালের সেপ্টেম্বর মাসে। জাতিসংঘের মধ্যস্ততায় ১৯৮৮ সালের আগস্টে যুদ্ধবিরতির মাধ্যমে এর অবসান ঘটে। ইরানের কাছে এ যুদ্ধ অন্যায়ভাবে চাপিয়ে দেয়া যুদ্ধ (جنگ تحمیلی, Jang-e-tahmīlī/জাংগে তাহমিলি) and পবিত্র প্রতিরোধ (دفاع مقدس, Defa-e-moghaddas/দেফা এ মাক্বাদ্দাস) হিসেবে পরিচিত। অন্যদিকে ইরাকের সাদ্দাম হোসেন এ যুদ্ধকে ব্যাটল অব ক্বাদেসিয়া (قادسيّة صدّام, Qādisiyyat Saddām) নামে অভিহিত করতেন।
সীমান্ত বিরোধ এবং ইরাকের অভ্যন্তরে শিয়া জংগীদের ইরানি মদদ দেয়ার অভিযোগে ১৯৮০ সালের ২২ সেপ্টেম্বর ইরাকি বাহিনী পূর্ব ঘোষণা ছাড়াই অবৈধভাবে ইরানি ভূ-খন্ড আক্রমণ এবং অণুপ্রবেশ চালায়। সদ্য ঘটে যাওয়া ইরানি ইসলামি বিপ্লবের নাজুক অবস্থাকে ব্যবহার করে ইরাক যুদ্ধে দ্রুত অগ্রগতি অর্জনের চেষ্টা চালায়। কিন্তু কার্যত সে চেষ্টা ব্যর্থতায় পর্যবসিত হয়। ১৯৮২ সালের জুনের মধ্যে ইরান তার হারানো সমস্ত ভূ-খন্ড পুনরুদ্ধার করতে সমর্থ হয়। এর পরের ৬ বছর ইরানি বাহিনী যুদ্ধে অগ্রসর ভূমিকায় ছিল। জাতিসংঘের বারবার কূটনৈতিক প্রচেষ্টা সত্ত্বেও ১৯৮৮ সালের আগস্ট পর্যন্ত যুদ্ধ দীর্ঘস্থায়ী হয় । ২০০৩ সালে দু'দেশের মধ্যে সর্বশেষ যুদ্ধবন্দীর বিনিময় ঘটে।
প্রথম বিশ্বযুদ্ধের কৌশলের সাথে এ যুদ্ধের বেশ মিল খুঁজে পাওয়া যায় । পরিখা, কাঁটাতার, মানব স্রোত, বেয়নেট চার্জ এ যুদ্ধে ব্যাপকভাবে ব্যবহৃত হয়। ইরাকি বাহিনী ইরানি সৈন্য, বেসামরিক নাগরিক এবং ইরাকি কুর্দিদের উপর রাসায়নিক গ্যাস এবং মাস্টারড গ্যাস প্রয়োগ করে।
যুদ্ধের নামকরণের ইতিহাস
ইরাকের কুয়েত দখলকে কেন্দ্র করে ১৯৯১ সালের উপসাগরীয় যুদ্ধের আগে সাধারণভাবে ইরাক–ইরান যুদ্ধকেই উপসাগরীয় যুদ্ধ হিসেবে অভিহিত করা হত । পরবর্তিতে কেউ কেউ একে প্রথম উপসাগরীয় যুদ্ধ হিসেবে উল্লেখ করেন। যুদ্ধের শুরুর দিনগুলিতে সাদ্দাম হোসেন একে "ঘূর্ণিবায়ুর যুদ্ধ" হিসেবে উল্লেখ করতেন ।
যুদ্ধের শুরুর ব্যাপারে ইরাকি অজুহাত এবং ইরাকি আক্রমণের উদ্দেশ্য
ইরাক যুদ্ধ শুরুর কারণ হিসেবে দক্ষিণ ইরাকে পররাষ্ট্রমন্ত্রী তারিক আজিজের হত্যা প্রচেষ্টার কথা উল্লেখ করে। সাদ্দাম হোসেনের ভাষায় "ইরানি এজেন্ট" রা এ হামলার পেছনে দায়ী ছিল। থাম্ব|right|The [[Shatt al-Arab waterway on the Iran–Iraq border|ইরান-ইরাক সীমান্তে সীমানা নির্ধারণকারী নদী শাতিল আরব]] ১৯৮০ সালের মার্চ মাসের মধ্যে দু'দেশের কূটনৈতিক সম্পর্কের চরম অবনতি ঘটে। ইরান ইরাক থেকে তার রাষ্ট্রদূত প্রত্যাহার করে নিয়ে কূটনৈতিক সম্পর্ক শার্জ দ্যা অ্যাফেয়ার্স পর্যায়ে নামিয়ে আনে। একই সাথে ইরান তার দেশ থেকে ইরাকি রাষ্ট্রদূতের প্রত্যাহার দাবী করে।
তারিক আজিজকে হত্যা প্রচেষ্টার তিনদিন পরেই এক নিহত ছাত্রের শেষকৃত্য অণুষ্ঠানে পুনরায় হামলার ঘটনা ঘটে। ইরাক ইরানকে দোষারোপ করে ১৯৮০ সালে সেপ্টেম্বর মাসে ইরানের উপর হামলা চালায়
১৭ সেপ্টেম্বর পার্লামেন্টে এক ভাষণে সাদ্দাম হোসেন বলেন, ইরাকি সার্বভৌমত্বে উপর্যুপরি এবং নির্লজ্জ ইরানি হস্তক্ষেপ, ১৯৭৫ সালে স্বাক্ষরিত আলজিয়ার্স চুক্তিকে ইতিমধ্যে বাতিল করে দিয়েছে। শাতিল আরব নদী ঐতিহাসিক এবং নামকরণের দিক থেকে ইরাকের এবং আরবদের একচ্ছত্র অধিকারে ছিল, এবং এর উপর ইরাকের অধিকার প্রতিষ্ঠা করা হবে
left|থাম্ব|210px|খোররামশাহর মুক্ত হওয়ার প্রাক্কালে গ্রেফতার হওয়ার ইরাকি সৈন্য
ইরান আগ্রাসনের পেছনে ইরাকের নিম্নোক্ত কারণগুলো ছিল :
১৯৮০: ইরাকি আগ্রাসন
220px|থাম্ব|ইরাক–ইরান যুদ্ধ - [[১৯৮০ সালের ২২ - তেহরান]] থাম্ব|Khūzestān [[Provinces of Iran|Province of Iran, native name, استان خوزستان]] ১৯৮০ সালের ২২ সেপ্টেম্বর ইরাকি বিমান বাহিনী ইরানের ১০ টি বিমানবাহিনী ঘাঁটির উপর অতর্কিত পূর্ণমাত্রার আক্রমণ চালায়। আক্রমণের ফলে ইরানের বিমানঘাঁটিগুলোর অবকাঠামো ব্যাপকভাবে ক্ষতিগ্রস্ত হলেও খুব বেশি বিমান ধ্বংস হয়নি। ইরাকি বাহিনী কিছু মিগ-২৩বিএন, তু-২২ এবং সু-২০ যুদ্ধবিমান ধ্বংস হয়, কিন্তু ইরানি বিমানবহরে অন্যান্য বিমানের সংখ্যাধিক্যের কারণে এই ক্ষতি খুব একটা তাৎপর্যপূর্ণ ছিল না। একই সময় তিনটি মিগ-২৩এস তেহরান বিমানবন্দরে হামলা পরিচালনা করে কেবল স্বল্পমাত্রার ক্ষতিসাধনে সক্ষম হয়। পরের দিন ইরাকি বাহিনী ৬৪৪ কিলোমিটার সীমান্ত ফ্রন্ট জুড়ে ত্রিমুখী স্থল আক্রমণের সূচনা করে। সাদ্দাম হোসেন দাবী করেন, অন্যান্য আরব এবং উপসাগরীয় রাষ্ট্রে ইরান তাদের বিপ্ল ছড়িয়ে দেয়ার যে ষড়যন্ত্র করছে, তা রুখতেই মূলত এই অভিযান।" ইরানের তেল সমৃদ্ধ খুজেস্তান প্রদেশের ইরাকের দখল করে নেয়ার মাধ্যমে ইরান চরমভাবে বিপর্যস্ত হবে, এবং এই বিপর্যয় তেহরানের সরকারের পতন ত্বরান্বিত করবে, এমন ভাবনা থেকে সাদ্দাম হোসেন খুজেস্তানের উপর পূর্ণমাত্রার অভিযান শুরু করেন।
ইরাকের স্থলবাহিনীর ৬টি ডিভিশন প্রাথমিক আক্রমণে অংশ নেয়। এর মাঝে চারটি ডিভিশন ইরানের দক্ষিণ-পশ্চিমের প্রদেশ খুজেস্তান আক্রমণ করে। পরিকল্পনা অনুযায়ী আরভান্দ নদীর নিয়ন্ত্রণ নিয়ে নেয়ার কথা ভাবা হয়। এটি করতে পারলে খুজেস্তানের অনেকাংশ ইরান থেকে পুরোপুরি বিচ্ছিন্ন হয়ে করে ইরাকিদের জন্য নিরাপদ অঞ্চল প্রতিষ্ঠা করা সম্ভব। ইরানের পাল্টা হামলা প্রতিহত করতে অপর দু'টি ইরাকি ডিভিশন যথাক্রমে উত্তরাঞ্চলীয় এবং মধ্যাঞ্চলীয় ফ্রন্টে ইরানের অভ্যন্তরে সাঁড়াশি আক্রমণের সূচনা করে। খুজেস্তান আক্রমণকারী চারটি ডিভিশনের মাঝে একটি আর্মার্ড এবং একটি মেকানাইজড ডিভিশনকে দায়িত্ব দেয়া হয় সর্বদক্ষিণ প্রান্তে কৌশলগতভাবে সবচেয়ে গুরুত্বপূর্ণ তেলসমৃদ্ধ ইরানি বন্দর আবাদান এবং খোররামশাহর দখল করে নেয়ার।
ইরাকের অন্য দু'টি ডিভিশন মধ্যবর্তী ফ্রন্টে আক্রমণ পরিচালনা করে। এই ফ্রন্টে ইরাকি বাহিনী, ইরানের ইলাম প্রদেশের মেহরান শহরের নিয়ন্ত্রণভার গ্রহণ করে জাগ্রোস পর্বতমালার পাদদেশ বরাবর অগ্রসর হয়। তেহরান থেকে বাগদাদ অভিমুখী অভিযান বন্ধকল্পে এই দুই শহরের সংযোগকারী সর্বপ্রধান রুট বরাবর কাসর-এ-শিরিন এবং এর অগ্রভাগের ইরানি এলাকায় নিয়ন্ত্রণ প্রতিষ্ঠা করে ইরাকি সেনারা। উত্তরাঞ্চলীয় ফ্রন্টে ইরাকি বাহিনীর প্রাথমিক উদ্দেশ্য ছিল ইরাকের অভ্যন্তরে কিরকুক তৈলক্ষেত্রকে ইরানি লক্ষ্যবস্তু থেকে রক্ষা করতে সুলেমানিয়ে বরাবর শক্ত নিরাপত্তা বেষ্টনী গড়ে তোলা। ইরাক আশা করছিল, খুজেস্তান প্রদেশের ইরানের সংখ্যালঘু আরবরা তেহরানের বিরুদ্ধে বিদ্রোহ ঘোষণা করে ইরাকি দখলদারিত্বকে স্বাগত জানাবে। কিন্তু শিয়া মতাবলম্বী ইরানি আরবরা পুরোপুরিভাবে ইরানের প্রতি তাদের আনুগত্য ঘোষণা করলে, ইরাক সর্বপ্রথম কৌশলগত পরাজয় হয়। ব্রিটিশ সাংবাদিক প্যাট্রিক বোগানের মতে, ইরাকের অতর্কিত এই আক্রমণে সুস্পষ্টভাবেই দূরদৃষ্টিপূর্ণ মনোভাবের অভাব পরিলক্ষিত হচ্ছিল।
ইরাকের অতর্কিত আক্রমণ ইরানের জন্য ছিল বিস্ময়কর। ফলে বিভিন্ন স্থানে ইরানের নিয়মিত সেনাবাহিনী এবং আধাসামরিক বাহিনী পাসদারান প্রতিরোধযুদ্ধের সূচনা করে। তবে, বিভিন্ন স্থানে বিচ্ছিন্নভাবে শুরু হওয়া এই প্রতিরোধের মাঝে কেন্দ্রীয়ভাবে সমন্বয় না থাকায় ইরাকি বাহিনীকে শুরুতে খুব একটা বেগ পেতে হয়নি। আধা-সামরিক বাহিনী পাসদারান সদস্যরা খুব একটা প্রশিক্ষিত না হলেও নিবেদিত এবং উদ্দীপ্ত হয়ে যুদ্ধে অংশ নেন।
আক্রান্ত হওয়ার পর দ্বিতীয় দিনে ইরান বিমানবাহিনীর এফ-৪ ফ্যান্টম বিমান ইরাকি লক্ষ্যবস্তুতে পাল্টা আঘাত হানে। অল্প কয়েকদিনের মাঝেই আকাশ-যুদ্ধে ইরানের প্রাধান্য প্রতিষ্ঠিত হতে থাকে। সেপ্টেম্বরের ২৪ তারিখে ইরান নৌবাহিনী,বসরা অভিমুখে অভিযান পরিচালনার পথে ইরাকের পারস্য উপসাগরীয় বন্দর ফাও এর নিকটে দু'টি তেল টার্মিনাল ধ্বংস করলে ইরাকের তেল রপ্তানী ক্ষমতা বিপুলভাবে হ্রাস পায়। ইরান বিমানবাহিনী এছাড়াও কৌশলগতভাবে গুরুত্বপূর্ণ ইরাকের তেল স্থাপনা, বাঁধ, পেট্রোকেমিকেল প্ল্যান্ট এবং বাগদাদের কাছে একটি পারমাণবিক চুল্লীতে আক্রমণ পরিচালনা শুরু করে।
অক্টোবর মাসে খোররামশাহর শহরের রাস্তায় রাস্তায় শুরু হয় রক্তক্ষয়ী নগর যুদ্ধের। উভয় পক্ষের প্রায় ৭ হাজার করে যোদ্ধা এতে নিহত হন। বিপুল রক্তক্ষয়ের কারণে সেসময় খোররামশাহর উভয়পক্ষের কাছেই "খুনিস্তান"(রক্তের শহর) নামে পরিচিত ছিল। অক্টোবরের ২৪ তারিখে অবশেষে শহরটি ইরাকের পদানত হয়। নভেম্বর মাসে সাদ্দামের নির্দেশে পরিচালিত দেজফুল এবং আহভাজ অভিমুখে ইরাকি অভিযান শক্ত ইরানি বাধার মুখে পড়ে, এর পরিপ্রেক্ষিতে ডিসেম্বরের ৭ তারিখ সাদ্দাম কিছুটা রক্ষণাত্মক কৌশল অবলম্বনের সিদ্ধান্ত গ্রহণ করেন। পরবর্তী ৮ মাসের মাঝে উল্লেখ করার মত সবচেয়ে তীব্র যুদ্ধটি ছিল দেজফুলের যুদ্ধ। এর বাইরে, ১৯৭৯-৮০ সালের বিপ্লবের সময় অবিন্যস্ত হয়ে পড়া ইরান সামরিক বাহিনী পুনঃসংঘটিত করতে ইরানও এই দীর্ঘ আট মাস রক্ষণাত্মক নীতি গ্রহণ করে। ইরাক এই সময়ের মাঝে ২১ টি যুদ্ধ ডিভিশনের সমাবেশ ঘটায়। অন্যদিকে ইরান সব মিলিয়ে ১৩ টি ডিভিশন এবং ১ টি ব্রিগেড প্রস্তুত করতে সক্ষম হয়। যদিও এরমাঝে কেবল ৭ টি ডিভিশনকে সীমান্ত ফ্রন্টে যুদ্ধের জন্য পাঠানো সম্ভবপর হয়।
১৯৮১: সাম্যাবস্থা
180px|left|থাম্ব| 152 mm howitzer D-20 belong to Military of Iran ১৯৮১ সালের ৫ জানুয়ারি ইরান ভারী অস্ত্র-শস্ত্র নিয়ে সুসানজার্দ এর আক্রমণ চালিয়ে ইরাকি নিরাপত্তা বলয় ভেঙে ফেলতে সমর্থ হয়। অগ্রগামী ইরানি ট্যাংক বহর ইরাকি প্রতিরোধ বেষ্টনী ভেঙে অনেক ভেতরে অগ্রসর হয়ে পড়লে পেছনের অন্যান্য ইরানি ডিভিশন হতে বিচ্ছিন্ন হয়ে যায়। ইরাকি ট্যাংকের বহর এমতাবস্থায় চারপাশ থেকে অগ্রগামী বিচ্ছিন্ন ইরানি ট্যাংক বহরকে ঘেরাও করে ফেলে। ইতিহাসের অন্যতম বড় এই ট্যাংক যুদ্ধে প্রথমে একক প্রাধান্য বিস্তার করেও কৌশলগতভাবে ভুল করায় ইরানি ট্যাংক ডিভিশনটি প্রায় পুরোপুরিভাবে ধ্বংসপ্রাপ্ত হয়। এই যুদ্ধে ইরাক প্রায় ৫০ টি টি-৬২ ট্যাংক হারায়। ইরান হারায় ১০০ টি চিফটেইন এবং এম-৬০ ট্যাংক। একই বছর ইরানের তৎকালীন প্রেসিডেন্ট আবোলহাসান বানি-সাদর রাজনৈতিকভাবে কোনঠাসা হয়ে পড়েন। যুদ্ধে বড় কোন বিজয়ের বিনিময়ে নিজের অবস্থানকে সমুন্নত করার প্রয়াসে তিনি ব্যাটল অফ দেজফুল এর নির্দেশ দেন। কিন্তু এই যুদ্ধে ইরানের বিপর্যয় বানি-সাদর এর পতনকে ত্বরান্বিত করে। দেশের অভ্যন্তরেও ইরানকে এই বছর বেশ কিছু সংকটের সম্মুখীন হতে হয়। জুন এবং সেপ্টেম্বর মাসে সরকার এবং বিরোধী বামপন্থী মুজাহিদিন-খালক্ব গেরিলাদের কয়েকটি বড় শহরের রাস্তায় সংঘাত হয়।
বছরের শুরুতে বেশ কিছু বিপর্যয় কাটিয়ে ইরানি বাহিনী সে বছর বেশ কিছু সাফল্য অর্জন করে । মে মাসে সুসানজার্দ এর নিকটবর্তী উচ্চভূমি ইরান পুনর্দখল করতে সমর্থ হয়। ইরানি আক্রমণে সেপ্টেম্বর মাসে ইরাকের আবাদান অবরোধ এর সমাপ্তি ঘটে। উল্লেখ্য, ১৯৮০ সালের নভেম্বর মাস থেকে ইরাক ভীষণ গুরুত্বপূর্ণ তেল সমৃদ্ধ এ বন্দরটি অবরোধ করে রেখেছিল। ১৯৮১ সালের শরৎে ইরান অভিযানের যৌক্তিকতা নিয়ে ইরাক সেনাবাহিনীর সদস্যদের মাঝেই বেশ জোরেশোরে প্রশ্ন উঠতে শুরু করে। ২৯ নভেম্বর ৩ টি সেনা ব্রিগেড এবং ৭ টি আধা-সামরিক রেভুলুশনারি গার্ড ব্রিগেড নিয়ে শুরু হয়ে ইরানের অপারেশন তারিক-আল-কুদস। এ অভিযানের ফলে ৭ ডিসেম্বর ইরান বোস্তান শহরটি পুনরুদ্ধার করে। যুদ্ধ প্রযুক্তি এবং অত্যাধুনিক যুদ্ধাস্ত্রে ইরাক থেকে অনেক পিছিয়ে থাকায়, এই অপারেশনে ইরান প্রথমবারের মত তাদের "মানব-ঢেউ" কৌশলের প্রয়োগ ঘটায়। এ কৌশলে আকাশপথে বা ভূমিতে কোন ভারী আর্টিলারীর সাহায্য ছাড়াই রেভুলশনারী গার্ডের বিপুল সংখ্যক সদস্য বারবার ইরাকি অবস্থানে আক্রমণ চালায়। বোস্তানের পতনের ফলে ইরাক খুজেস্তান প্রদেশে তাদের সেনাদের রসদ সরবরাহে বড় ধরনের বাধার সম্মুখীন হয়।
১৯৮৪: পারস্য উপসাগরে "ট্যাংকার যুদ্ধ"
১৯৮৪ সালের শুরুর দিকে ইরাক পারস্য উপসাগরে ইরানি ট্যাংকার এবং খারাগ দ্বীপে তৈল-টার্মিনালে হামলা করলে ট্যাংকার যুদ্ধের সূচনা হয়। ইরান পাল্টা প্রতিক্রিয়ায় কুয়েত ছেড়ে আসা ইরাকি তেলবাহী ট্যাংকারে আক্রমণ চালাতে শুরু করে। উপসাগরীয় যেসব দেশ যুদ্ধে ইরাককে প্রত্যক্ষভাবে সহযোগিতা দিয়ে আসছিল, তাদের ট্যাংকারও ইরানের আক্রমণের লক্ষ্যবস্তুতে পরিণত হয়। দুই দেশ একে অপরের অর্থনীতি ধ্বংস করার অভিপ্রায়ে অনেক তৃতীয় পক্ষের বাণিজ্যিক জাহাজেও আক্রমণ করতে শুরু করে। ইরাক ঘোষণা করে পারস্য উপসাগরের উত্তরাংশে ইরানি বন্দর অভিমুখী বা ইরান ছেড়ে আসা যে কোন জাহাজ তাদের লক্ষবস্তুতে পরিণত হবে। ট্যাংকার যুদ্ধ শুরুর পেছনে সাদ্দাম হোসেনের সুদূরপ্রসারী লক্ষ্য ছিল। ইরাকের আশা ছিল, আক্রান্ত হলে কড়া প্রতিশোধ হিসেবে ইরান হরমুজ প্রণালী পুরোপুরি বন্ধ করে দিতে পারে। মার্কিন যুক্তরাষ্ট্র ঘোষণা দিয়েছিল, হরমুজ প্রণালী বন্ধ হলে তারা ইরানের বিরুদ্ধে সরাসরি যুদ্ধে জড়িয়ে পড়বে। এ কারণে ইরান প্রণালী বন্ধের সিদ্ধান্ত থেকে দূরে থেকে কেবলমাত্র ইরাকি জাহাজের উপর আক্রমণ চালিয়ে যাবার সিদ্ধান্ত অটল থাকে। ইরাকের আক্রমণের মুখে ইরান হরমুজ প্রণালীতে অবস্থিত লারাক দ্বীপ এ তাদের বন্দর সরিয়ে নেয়।
ইরাক উপসাগরে উপস্থিতি বলিষ্ঠ করতে জাহাজ বিধ্বংসী মিসাইল সমৃদ্ধ হেলিকপ্টার, এফ-১ মিরেজ এবং মিগ-২৩ যুদ্ধবিমান কাজে লাগায়। খারক দ্বীপ এ অবস্থিত ইরানের সর্বপ্রধান তেল রপ্তানী কেন্দ্রে বারংবার ইরাকি হামলা হওয়ার পর ইরান ১৯৮৪ সালের ১৩ মে বাহরাইন এর নিকটে একটি কুয়েতি ট্যাংকারে হামলা চালায়। ১৬ মে সৌদি জলসীমার অভ্যন্তরে একটি সৌদি ট্যাংকারও আক্রান্ত হয়। উল্লেখ্য, উপসাগরীয় যুদ্ধে এসব দেশ ইরাককে পূর্ণ সহযোগিতা এবং সমর্থন করে আসছিল। তৃতীয় পক্ষের এসব দেশের জাহাজ আক্রান্ত হতে শুরু করার পর যুদ্ধের এ পর্যায়টি 'ট্যাংকার যুদ্ধ' নামে পরিচিত হয়। সৌদি আরব প্রতিশোধ হিসেবে ১৯৮৪ সালের ৫ জুন একটি ইরানি বিমান গুলি করে ভূপাতিত করে।
ইরান এ পর্যায়ে ইরাকের উপর উপসাগরে নৌ-অবরোধ আরোপ করে। ইরানি ফ্রিগেটগুলো ইরাকের স্বার্থসংশ্লিষ্ট যে কোন দেশের জাহাজ থামিয়ে তল্লাশী করতে শুরু করে। ইরানি যুদ্ধ্বজাহাজগুলি থেকে অনেক ট্যাংকার পানির নীচ দিয়ে ছোঁড়া মিসাইলে আক্রান্ত হতে থাকে। এ ছাড়াও রাডারের সাহায্য নিয়ে ভূমি থেকে উৎক্ষেপিত ক্ষেপণাস্ত্র দিয়েও অনেক জাহাজে হামলা চালানো হয়।
ট্যাংকার যুদ্ধ মার্কিন যুক্তরাষ্ট্রকে বিচলিত করে তুললেও ১৯৮৭ সালের পূর্বে মার্কিনীরা সরাসরি কোন হস্তক্ষেপ করা থেকে বিরত থাকে। কুয়েতের বেশ কিছু জাহাজ ইরান কর্তৃক আক্রান্ত হওয়ার পর ১৯৮৭ সালের মার্চ মাস থেকে মার্কিন পতাকাবাহী কুয়েতি জাহাজগুলিকে যুক্তরাষ্ট্রের নৌসেনারা নিরাপত্তা প্রদান করতে শুরু করে। ৮৭ সালের এপ্রিল মাস থেকে সোভিয়েত নৌবাহিনীও কুয়েতি জাহাজের নিরাপত্তায় অংশ নেয়। ১৯৮৭ সালের ১৭ মে ইরাকি এফ-১ মিরেজ বিমান থেকে ছোঁড়া দু'টি জাহাজ-বিধ্বংসী ক্ষেপণাস্ত্র মার্কিন রণতরী ইউএসএস স্টার্কে আঘাত করে। রণতরীটি থেকে তার কিছু সময় আগেই নিয়মমাফিক যুদ্ধবিমানে সতর্কতা বার্তা পাঠানো হয়েছিল। ইরাকি বিমান থেকে মিসাইল হামলার আশঙ্কা না করায়, মার্কিন রণতরীটি একদম শেষ মূহুর্তে আক্রান্ত হওয়ার ব্যাপারটি অণুধাবন করে। হামলায় ৩৭ জন মার্কিন নাবিক নিহত এবং অপর ২১ জন আহত হয়।
লয়েড'স অফ লন্ডন নামে একটি ব্রিটিশ বীমা প্রতিষ্ঠানের হিসাব অনুযায়ী ট্যাংকার যুদ্ধে সর্বমোট ৫৪৬ টি বাণিজ্যিক জাহাজের উপর হামলা হয়। এতে অন্তত ৪৩০ জন বেসামরিক নাবিক প্রাণ হারায়। ইরানের আক্রমণের একটি বড় লক্ষ্যবস্তু ছিল কুয়েতি জাহাজ। ১৯৮৬ সালের ১ লা নভেম্বর কুয়েত বিশ্বের পরাশক্তিগুলোর হস্তক্ষেপ কামনা করে। সোভিয়েত ইউনিয়ন তাদের ট্যাংকার ব্যবহারে কুয়েত অণুমতি দেয় । ট্যাংকারে মার্কিন পতাকা উত্তোলনের শর্তে যুক্তরাষ্ট্র সেগুলোর নিরাপত্তা বিধানের ওয়াদা করে। এ অপারেশনটির নাম ছিল অপারেশন আর্নেস্ট উইল এবং অপারেশন প্রাইম চান্স।
যুদ্ধের অনন্য কিছু বৈশিষ্ট্য
১৯৮০ সালের ৩০ সেপ্টেম্বর ইরান বিমানবাহিনীর দু'টি ফ্যান্টম-৪ যুদ্ধবিমান ইরাকের অভ্যন্তরে ওসিরাক পারমাণবিক স্থাপনায় হামলা চালিয়ে এর আংশিক ক্ষতিসাধন করে। ইতিহাসে পারমাণবিক চুল্লী আক্রমণের এটি প্রথম, এবং সবমিলিয়ে যে কোন ধরনের পারমাণবিক স্থাপনায় হামলার তৃতীয় ঘটনা। এছাড়া পারমাণবিক অস্ত্র উৎপাদন ঠেকাতে আগে-ভাগেই পারমাণবিক কর্মসূচী বাধাগ্রস্থ করে দেয়ার ঘটনার ক্ষেত্রে এটি প্রথম নজির। ফ্রান্স অবশ্য দ্রুত ইরাকের চুল্লী মেরামত করে দিলে ইরানের আক্রমণের লক্ষ্যটি ব্যাহত হয়। তবে কিছুদিনের মাঝেই এই চুল্লিটি ইসরায়েলের তরফ থেকে দ্বিতীয় আক্রমণের শিকার হয়। ফ্রান্সের কিছু প্রকৌশলী এই হামলায় হতাহত হলে ফ্রান্স তার কর্মীদের সরিয়ে নেয়ার সিদ্ধান্ত নেয়। ওসিরাক স্থাপনাটিও কার্যক্ষমতা হারিয়ে ফেলে। সাদ্দাম হোসেনের পারমাণবিক অস্ত্র উৎপাদনের লক্ষ্য এই ঘটনায় চরমভাবে বাধাগ্রস্থ হয়।
ইতিহাসে এটি একমাত্র যুদ্ধ যেখানে দু'পক্ষ একে অন্যের বিরুদ্ধে ব্যালাস্টিক ক্ষেপণাস্ত্র ব্যবহার করে।
এই যুদ্ধের আগে অন্য কোন যুদ্ধে সরাসরি হেলিকপ্টার যুদ্ধের ইতিহাসও জানা যায় না। হেলিকপ্টার ডগফাইটের প্রথম ঘটনাটি ঘটে যুদ্ধের প্রথম দিনেই। ২২ সেপ্টেম্বর, ১৯৮০ ইরানের দু'টি সুপারকোবরা হেলিকপ্টার ইরাকের দু'টো মি-২৫ কপ্টার লক্ষ্য করে ট্যাংক বিধ্বংসী বিজিএম-৭১ গাইডেড মিসাইল ছুঁড়লে একটি ইরাকি কপ্টার তাৎক্ষণিকভাবে ভূপাতিত হয়। অপরটিও ক্ষতিগ্রস্ত হয়ে ইরাকের অভ্যন্তরে ঘাঁটিতে অবতীর্ণ হওয়ার আগেই বিধ্স্ত হয়। ২৪ এপ্রিল, ১৯৮১ একই রকম ঘটনায় ইরাক আরও দু'টো কপ্টার হারায়। অসমর্থিত সূত্রের তথ্যানুযায়ী হেলিকপ্টার যুদ্ধে ইরান-ইরাকের সাফল্যের অণুপাত ছিল ১০:১।
অন্যান্য অনেক যুদ্ধের মত এই যুদ্ধের ফলেও চিকিৎসাবিজ্ঞানে বেশ কিছু নতুন গবেষণা সূত্রপাত হয়। । মস্তিষ্কে আঘাতপ্রাপ্তদ ইরানি সৈন্যদের চিকিৎসায় নতুন উদ্ভাবিত একটি পদ্ধতি এখনও অণুসৃত হয়।
"বড় শহরের যুদ্ধ"
১৯৮৫ সাল থেকে ইরাক তেহরানসহ বড় ইরানি শহরগুলোকে লক্ষ্য করে আকাশপথে নিয়মিত হামলা পরিচালনা শুরু করে। ইরান বিমানবাহিনী সংখ্যাগত এবং কৌশলগত দিক থেকে এগিয়ে থাকায় ক্ষয়-ক্ষতি কমাতে ইরাক বিমান হামলার তুলনায় ক্ষেপণাস্ত্র হামলায় অধিকতর মনোনিবেশ করেন। ইরাক মূলত স্কাড এবং আল-হুসেইন ক্ষেপণাস্ত্র নিক্ষেপ করে। ইরান এসময় লিবিয়া এবং সিরিয়ার কাছ থেকে স্কাড ক্ষেপণাস্ত্র সংগ্রহ করে পাল্টা হামলা চালায়। তবে ক্ষেপণাস্ত্র হামলায় ইরাকের প্রাধান্য ছিল বেশি। যুদ্ধে ইরানের ১৭৭ হামলার বিপরীত ইরাক ৫২০ টি স্কাড এবং আল-হুসেইন নিক্ষেপ করে। ১৯৮৬ সালের অক্টোবর থেকে ইরানি যাত্রীবাহী ট্রেন এবং বিমান ইরাকের নতুন লক্ষ্যবস্তুতে পরিণত হয়। সিরাজ বিমানবন্দরে একটি বোয়িং-৭৩৭ থেকে যাত্রী অবতরণকালে ইরাকি হামলা এর মাঝে উল্লেখযোগ্য।
১৯৮৭ সালের শুরুর দিকে ইরান, বসরা নগর দখলের উদ্দেশ্যকে সামনে রেখে শুরু করে অপারেশন কারবালা-৫। এর প্রতিশোধ নিতে ইরাক ৪২ দিনের মাঝে ৬৫ টি ইরানি শহর এবং ২২৬ টি লোকালয়ে হামলা করে। ৮ টি বড় শহরে মূলত চলে ক্ষেপণাস্ত্র আক্রমণ। এ ঘটনায় অনেক ইরানি বেসামরিক নাগরিক প্রাণ হারায়। ব্রুজার্দ শহরে একটি প্রাথমিক বিদ্যালয়ের উপর বোমা হামলায় প্রাণ হারায় ৬৫ টি শিশু। ইরানের একটি স্কাড ক্ষেপণাস্ত্র এরপর বাগদাদের একটি প্রাথমিক বিদ্যালয়ে আঘাত করে। দু'টি দেশ একে অন্যের শহরগুলিকে লক্ষবস্তুতে পরিণত করায়, যুদ্ধটি বড় শহরের যুদ্ধ("the War of the Cities") হিসেবেও পরিচিত পায়।
ইড়কলিনাড়ু
ইড়কলিনাড়ু দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার একটি নগর পঞ্চায়েত। ইড়কলিনাড়ু পূর্বে সাড়ে সাতাশটি গ্রামের সমন্বয়ে গঠিত ছিল, এর মধ্যে বেন্নঙ্গুপট্টু ও কড়বক্কম অন্যতম৷ খ্রিস্টীয় সপ্তদশ শতাব্দীতে নির্মিত আলমপারাই দুর্গটি এখানেই অবস্থিত৷ ২০০১ খ্রিস্টাব্দের জনগণনা অনুসারে ইড়কলিনাড়ুর জনগণনা ছিল ২৫,৭৬৯ জন৷
জনসংখ্যার উপাত্ত
২০১১ খ্রিটাব্দে ভারতের জনগণনা অনুযায়ী ইড়কলিনাড়ুর মোট জনসংখ্যা ২৮,১৭২ জন, যেখানে ১৩,৯৫৬ জন পুরু ও ১৪,২১৬ জন নারী৷ অর্থাৎ প্রতিহাজার পুরুষে ১০১৯ জন নারীর বাস৷ মোট পরিবার সংখ্যা ৬,৭৩৪ টি৷ ছয় বছর অনূর্ধ্ব শিশু সংখ্যা ৩,০২০, যা মোট জনসংখ্যার ১০.৭২ শতাংশ৷ ইড়কলিনাড়ুর মোট সাক্ষরতার হার ৭৯.৪৩ শতাংশ, যেখানে পুরুষ সাক্ষরতার হার ৮৭.১৫ শতাংশ ও নারী সাক্ষরতার হার ৭১.৯০ শতাংশ৷